REPUBLIKA HRVATSKA

KRAPINSKO-ZAGORSKA ŽUPANIJA

OSNOVNA ŠKOLA ANTUNA MIHANOVIĆA

KLASA: 406-01/18-01/16

URBROJ: 2135/01-380-10-18-1

Klanjec, 15.10.2018.

Na temelju članka 58. Statuta Osnovne škole  Antuna Mihanovića  i Odluke Školskog odbora KLASA:003-01/18-01/04,URBROJ:2135/01-380-10-18-4, od 18.9.2018., Osnovna škola Antuna Mihanovića Klanjec raspisuje

**NATJEČAJ**

**za prodaju nekretnina**

**I**. Predmet prodaje su nekretnine u Klanjcu, u Cvjetnoj ulici 13, oznake zkčbr.627/19, kuća u Suhom dolu, površine 14 čhv i zkčbr. 627/18., dvorište u Suhom dolu, površine 52 čhv, obje upisane u zkul. 1834  k.o. Klanjec, po početnoj cijeni u iznosu od 61.751,02  kuna, s isplatom kupoprodajne cijene u cijelosti, najkasnije u roku od 45 dana od dana dostave odluke o izboru najpovoljnije ponude.

**II**. Pravo podnošenja ponuda imaju fizičke i pravne osobe koje, prema važećim propisima, mogu stjecati nekretnine u Republici Hrvatskoj.

**III**. Ponuda mora sadržavati:

 - podatke o ponuditelju: ime i prezime, prebivalište, OIB i presliku osobne iskaznice ako je ponuditelj fizička osoba odnosno naziv i sjedište, OIB, izvornik ili ovjerenu presliku isprave o upisu u sudski ili drugi odgovarajući registar, ne stariji od 6 mjeseci od dana podnošenja ponude, ako je ponuditelj pravna osoba,

- ponuđeni iznos kupoprodajne cijene u kunama,

- dokaz o uplati jamčevine,

- naziv banke i broj računa ponuditelja radi povrata jamčevine.

**IV**. Ponuditelji su dužni uplatiti jamčevinu u iznosu od 10% od početne cijene na račun Osnovne škole Antuna Mihanovića otvoren kod Zagrebačke banke, IBAN: HR6223600001101380516 s pozivom na broj HR00 91051804100-2018, svrha doznake: jamčevina po natječaju za prodaju nekretnina.

Uplaćena jamčevina vraća se ponuditeljima čija ponuda ne bude prihvaćena istovremeno s  dostavljanjem obavijesti o izboru najpovoljnije ponude, dok će se ponuditelju čija ponuda  bude prihvaćena, iznos jamčevine uračunati u cijenu.

**V**. Rok za podnošenje ponuda je 15 dana od dana objave natječaja u Večernjem listu.

Natječaj se objavljuje i na web stranici i oglasnoj ploči Škole.

Pisane ponude za natječaj, sa svim traženim prilozima, dostavljaju se na adresu: OSNOVNA ŠKOLA ANTUNA MIHANOVIĆA, LIJEPE NAŠE 41, 49290 KLANJEC.

Ponude se dostavljaju poštom preporučeno ili neposrednom predajom u zatvorenoj omotnici, s naznakom “PONUDA NA NATJEČAJ ZA PRODAJU NEKRETNINA - NE OTVARAJ”.

Nepravodobne i nepotpune ponude neće se razmatrati.

**VI**. Najpovoljnijom ponudom smatrati će se ona ponuda koja, uz ispunjenje uvjeta iz natječaja, sadrži najviši iznos kupoprodajne cijene.

**VII.** Odluku o izboru najpovoljnije ponude donijet će Školski odbor, na prijedlog Povjerenstva za provedbu natječaja.

**VIII**. Porez na promet nekretnina i ostale troškove vezane uz kupnju nekretnina snosi kupac.

**IX.** Ponuditelj čija je ponuda odabrana kao najpovoljnija gubi pravo na povrat jamčevine: - ako odustane od ponude,

- ako u roku od 30 dana od dana dostave odluke o izboru najpovoljnije ponude ne pristupi zaključenju ugovora o kupnji i

- ako zaključi ugovor a kupoprodajnu cijenu ne isplati u roku iz točke I. ovog natječaja, a u kojem slučaju se ugovor raskida, bez ostavljanja kupcu naknadnog roka za ispunjenje.

**X**. Osnovna škola Antuna Mihanovića Klanjec zadržava pravo poništenja natječaja bez posebnog obrazloženja te nije obvezna prihvatiti nijednu ponudu, u kojem slučaju ne odgovara za eventualnu štetu ponuditeljima.

**XI**. Uvid u procjenu nekretnine koje su predmet natječaja i sve dodatne obavijesti mogu se dobiti u Osnovnoj školi Antuna Mihanovića u Klanjcu neposredno ili na telefon broj 049/550-332. Razgledavanje  nekretnina koje su predmet natječaja moguće je uz prethodnu najavu na telefon broj 049/550-332.

**Osnovna škola Antuna Mihanovića, Klanjec**